
SADRZAJ 


Znaj da je deset stvari koje izvode iz islama:-5 

Prva stvar: Sirk u 'ibadetu Uzvišenom Allahu. Uzvišeni Allah kaže: "Allah, 
doista, neće oprostiti da Mu se širk čini, a oprostit će sve mimo toga kome On 
hoće!.." (Prijevod značenja, En-Nisa, 48). I On Uzvišeni kaže: "...Ko Allahu širk 
učini, Allah će mu ulazak u Džennet zabraniti i boravište njegovo će 
Džehennem biti..." (Prijevod značenja, El-Maida, 72)-5 

Druga stvar: Ko između sebe i Allaha uzme posrednika kojeg doziva i traži 
šefa'at i na njega se oslanja - počinio je nevjerstvo shodno slaganju svih 
učenjaka.-8 

Treća stvar: Ko mušrike ne smatra nevjernicima, sumnja u njihovo nevjerstvo ili 
njihov pravac smatra ispravnim, time je postao nevjernik.-10 

Cetvrta stvar: Ko bude ubijeđen da je neka druga uputa mimo Poslanikove, 
sallallahu ‘alejhi ve sellem, upute bolja od njegove, ili da je nečiji propis bolji od 
njegovog propisa, poput onih koji preferiraju presudu taguta nad njegovom 


presudom - takav je nevjernik.-13 

Peta stvar: Ko mrzi bilo šta od onoga sa čime je došao Allahov Poslanik, 
sallallahu ‘alejhi ve sellem, pa makar i sam to praktikovao - time je postao 
nevjernik.-16 


Šesta stvar: Ko se ismijava sa bilo čime od vjere Allahovog Poslanika, sallallahu 
‘alejhi ve sellem, ili sa nagrada ili kaznama koje Allah spominje — nevjernik je. 
Dokaz ovome je govor Uzvišenog: "Ako ih zapitaš, oni će sigurno reći: 'Mi smo 
samo razgovarali i zabavljali se.' Reci: 'Zar se niste Allahu i riječima Njegovim i 
Poslaniku Njegovom rugali?' 'Ne ispričavajte se! Jasno je da ste nevjernici, a 
tvrdili ste da ste vjernici. Ako nekima od vas i oprostimo, druge ćemo kazniti 
zato što su krivci." (Prijevod značenja, Et-Tevba, 65 - 66)-17 

Sedma stvar: Bavljenje sihrom, a tu spada ljubavni-sihr kojim se neko spaja ili 
razdvaja, pa ko to čini ili je time samo zadovoljan - nevjernik je. Dokaz 
spomenutom je govor Uzvišenog: "...Njih dvojica nikoga nisu učili (sihru) dok 
mu ne bi rekli: 'Mi samo iskušavamo, a ti nemoj biti nevjernik!.." (Prijevod 
značenja, El-Bekare, 102)-19 

Osma stvar: Pomaganje mušrika protiv muslimana. Dokaz spomenutom je 
govor Uzvišenog Allaha: "...A njihov je i onaj među vama koji ih za zaštitnike 











prihvati; Allah, uistinu, neće ukazati na pravi put ljudima zulumćarima- 
nevjernicima." (Prijevod značenja, El-Maide, 51)-21 


Deveta stvar: Onaj koji vjeruje da neki ljudi mogu izaći van okvira vjero-zakona 
Muhammeda, sallallahu ‘alejhi ve sellem, na način kao što je Hadir izašao iz 
okvira vjero-zakona Musa, 'alejhi-s-selama — nevjernik je.-22 

Deseta stvar: Potpuno okretanje od Allahove vjere, ne učeći je i ne praktikujući. 
Dokaz ovome je govor Njega Uzvišenog: „Ima li zločinitelja većega od onoga 
koji je opomenut znacima svoga Gospodara, pa se po tom okreće od njih?! Mi 
ćemo, zaista, kazniti zlikovce-nevjernike!" (Prijevod značenja, Es-Sedžda, 22) -24 

I nema razlike u spomenutim stvarima koje ruše islam da li se učine u šali, zbilji 
ili iz straha, osim kada nešto od toga učini onaj koji je prisiljen. Spomenuto su 
bile najozbiljnije i najčešće od ovih rušitelja islama, pa se musliman treba čuvati 
i strahovati da ih ne počini. Molim Allaha da nas sačuva od onoga što Ga srdi i 
vodi Njegovoj kazni, i neka je salavat na najbolje Allahovo stvorenje, 
Muhammeda, sallallahu ‘alejhi ve sellem.-24 

Znaj da je deset stvari koje izvode iz islama: 

Prva stvar: Širk u 'ibadetu Uzvišenom Allahu. Uzvišeni Allah 
kaže: "Allah, doista, neće oprostiti da Mu se širk čini, a oprostit 
će sve mimo toga kome On hoće!.." (Prijevod značenja, En- 
Nisa, 48). I On Uzvišeni kaže: "...Ko Allahu širk učini, Allah će 
mu ulazak u Džennet zabraniti i boravište njegovo će 
Džehennem biti..." (Prijevod značenja, El-Maida, 72) 


Hvala Allahu, Gospodaru svih svjetova, i neka su salavat i selam 
na najplemenitijeg među Poslanicima i Vjerovjesnicima, našeg 
Poslanika Muhammeda, njegovu porodicu i sve ashabe. 

Ovo su deset stvari čije činjenje izvodi iz islama, a koje je na 
jednom mjestu spomenuo imam, obnovitelj vjere, šejh Muhammed 
b. 'Abdul-Vehhab, rhm.. To su stvari čije činjenje ruši nečiji islam. 
Nazvane su ,,navakidi“ jer ako osoba učini bilo koji od njih, njegov 
islam i vjerovanje bivaju poništeni, te nakon što je osoba bila 
musliman i vjernik postaje mušrik i nevjernik, a mi od Allaha 
zaštitu tražimo. 











Ove stvari su poništivači i rušitelji nečije vjere, tevhida i imana, 
baš kao što stvari koje kvare abdest nište i ruše stanje čistoće tako 
kvareći abdest osobe koja urinira, obavi nuždu ili pusti vjetar, čime 
mu se stanje čistoće ništi i poništava, zapadajući u nečisto stanje 
nakon što je bio čist. Eto takvo je stanje muslimana, vjernika, 
muvehhida kada učini neko djelo od ovih djela koja nište islam, 
njegov islam i vjerovanje bivaju poništeni i on time postaje mušrik 
nakon što je bio musliman. Ako preseli u tome stanju, biće vječni 
stanovnik Vatre. 


Ako osoba sretne Gospodara sa širkom, Allah mu to neće 
oprostiti. On Uzvišeni kaže: 

"Allah, doista, neće oprostiti da se Njemu išta 
ravnim smatra, a kome hoće oprostit će sve 
Osim toga..." (Prijevod značenja, En-Nisa, 116) 

Sirk također poništava sva dobra djela. On Uzvišeni kaže: 

„...А da su oni druge Njemu ravnim smatrali, 
sigurno bi im propalo ono što su činili.“ 

(Prijevod značenja, El-En'am, 88) 


[ Ж\ 

„I Mi ćemo pristupiti djelima njihovim koja 

su učinili, u prah i pepeo ih pretvoriti.“ (Prijevod 
značenja, El-Furkan, 23) 


A pored spomenutog, onome koji umre na širku, takvome 
Džennet biva zabranjen, baš kao što On Uzvišeni kaže: 

"...Ко drugog Allahu smatra ravnim, Allah će 
mu ulazak u Džennet zabraniti i boravište 
njegovo će Džehennem biti; a zulumćarima 
neće niko moći pomoći." (Prijevod zmčenja, El- 
Maida, 72) 


Stoga, širk poništava sva učinjena dobra djela. Onoga koji učini 
širk i sa time sretne Allaha, taj širk ga je bio izveo iz islama i osudio 
vječnom Vatrom i Džennet zabranjenim, a mi Allaha molimo da 
nas toga sačuva. Eto to su djela koja poništavaju islam, od kojih je 
prvo djelo širk. Stoga, ko god učini Allahu širk uputivši bilo koji vid 
'ibadeta nekom drugom mimo Njega, to mu poništava njegov islam 
i vjerovanje. Primjer ovome širku je upućivanje dove bilo kome 
drugom mimo Allahu ili prinošenje žrtve ili klanja kurbana drugom 
mimo Allahu. 


Ovo su primjeri koje je i sami pisac izabrao kada je rekao: „Опо 
što spada u ovo je prinošenje žrtve drugome mimo Allahu, poput 
prinošenje žrtve džinnu ili kaburu!“, a također i kakvom Poslaniku, 
meleku, itd... Drugi primjeri ovome su zavjetovanje drugome mimo 
Allahu, činjenje ruku'a ili sedžde drugom mimo Allahu, tavaf oko 
nečeg drugom mimo Ka'be, tražeči time Allahovu blizinu, ili bilo 
koja druga vrsta širka. 

Dakle, ako bilo ko među stvorenjima učini širk Allahu, njegov 
islam i vjerovanje time bivaju poništeni. Ovo bi bila prva stvar koja 
poništava islam, a mi Allaha molimo da nas toga sačuva. 

Druga stvar: Ko između sebe i Allaha uzme posrednika kojeg 
doziva i traži šefa'at i na njega se oslanja - počinio je nevjerstvo 
shodno slaganju svih učenjaka. 


Ova druga vrsta je vid širka. Širk je uopćen termin, dok je ovo 
djelo specifičnije, zbog čega ga pisac i spominje ovdje, iako spada 
pod vrstu prvog djela kojeg je spomenuo a koje poništava islam. 
Međutim, specifično je, poput toga da osoba između sebe i Allaha 
uzme posrednika i doziva ga: „О, Muhammede, pomozi me!“ ili: 
„О, Muhammed, posreduj pred Allahom za mene!“ time uzimajući 
Muhammeda, sallallahu ‘alejhi ve sellem, kao posrednika između 
sebe i Allaha. Ili kada uzme između sebe i Allaha nekog meleka, 
evliju, džinna, kabur, ili doziva mjesec i sunce, tako uzimajući ih 
kao posrednike između sebe i Allaha. Pa tako on doziva spomenute 
sve dok mu ne postanu posrednici između njega i Allaha; ili im 
prinese žrtvu, zavjetuje im se ili ih doziva, kako bi imao posrednika 
između sebe i Allaha. Iako takva osoba tvrdi da ga ovakvo djelo 
približava Allahu, On Uzvišeni kaže: 




"Čista vjera pripada samo Allahu! A onima 
koji pored Njega uzimaju zaštitnike: 'Mi ih 
obožavamo samo zato da bi nas što više Allahu 
približili'..." (Prijevod značenja, Ez-Zumer, 3) 


Ali ih Allah proglašava nevjernicima i lažovima zbog ovih 
njihovih izjava, pa kaže (u nastavku ajeta): 

"...Allah će njima, zaista, presuditi o onome u 
čemu su se oni razilazili. Allah nikako neće 
uputiti na Pravi put onoga ko je lažljivac i 
nevjernik." (Prijevod značenja, Ez-Zumer, 3) 

Pa su oni nevjernici i lažovi zbog ovih njihovih izjava i djela! 

"Oni pored Allaha, obožavaju one koji im ne 
mogu ni nauditi niti im mogu kakvu korist 
pribaviti, i govore: 'Ovo su naši zagovornici 

kod Allaha, ..." (Prijevod značenja, Junus, 18) 


Dakle, ko god uzme između sebe i Allaha posrednika kojeg 
doziva, žrtvu mu prinosi, zavjetuje mu se ili olakšanje od njega traži 
u onome što samo Allah može, takav je uistinu nevjernik prema 
jednoglasnom stavu islamskih učenjaka, a mi Allaha molimo da nas 
toga sačuva. 

Treća stvar: Ko mušrike ne smatra nevjernicima, sumnja u 
njihovo nevjerstvo ili njihov pravac smatra ispravnim, time je 
postao nevjernik. 


Ovim se cilja na one koji ne vjeruju da su mušrici na nevjerstvu. 
Termin “mušrici“ je uopćen i uključuje razne vrste nevjernika. 
Stoga, svaki nevjernik je ujedno i mušrik. Pa, ko ne smatra da su 
nevjernici takvi, onda je on sam nevjernik poput njih. Ko ne smatra 
jevreje, kršćane, vatro-poklonike, obožavaoce idola, munafike ili 
komuniste nevjernicima, onda je on sam nevjernik. Isto važi i za 
onoga koji sumnja u nevjerstvo spomenutih, poput onoga koji kaže: 
„Nisam siguran, možda su jevreji na istini?!“ Ili ako kaže: ,,U redu je 
da ljudi slijede bilo koju nebesku vjeru nebitno bilo to kršćanstvo, 
jevrejstvo ili islam!“ kao što neki ljudi u današnjem vremenu misle, 
pozivajući ka ujedinjenju vjera. Svaki onaj koji se drži takvog 
ubjeđenja sam je nevjernik. Naprotiv, osoba mora vjerovati da su 
jevreji nevjernici i da su na neispravnoj vjeri. Također se mora 
odreći njih i njihove ne-vjere, te ih prezreti i neprijateljski se 
odnositi u tome domenu u ime Allaha. Isto važi i za kršćane, osoba 
mora vjerovati da su oni nevjernici, a isto se tiče i obožavaoca idola, 
vatro-poklonika i svih drugih vrsta nevjerstava. 

Također osoba postaje nevjernikom ako sumnja da li su 
spomenuti nevjernici, a primjer tome bi bio nečiji govor: ,,Ne znam 
da li su jevreji na nevjerstvu ili ne, možda su oni na istini?!“ Ovakva 
osoba ovim postaje nevjernikom. Naprotiv, osoba mora čvrsto 
vjerovati i biti ubijeđena da su jevreji na nevjerstvu. Isto važi i za 
onoga koji njihov put smatra ispravnim, a primjer tome bi bio 
govor: „Oni su na istinskoj vjeri!“ ili: „...па ispravnoj vjeri!“ Takva 
osoba ovim postaje nevjernikom poput njib. 

Razlog spomenutom je to što svaki onaj koji mušrike ne smatra 
nevjernicima, takav nije zanevjerovao u taguta, tj., nije zanevjerovao 
u sve ono što se obožava mimo Allaha. Osoba neće ostvariti 
vjerovanje u Allahovu jednoću da samo On ima pravo da se 
obožava, osim ispunjenjem dvije stvari: vjerovanjem samo u Allaha i 
nevjerstvom u taguta. Stoga, onaj koji mušrike, jevjere i kršćane ne 
smatra nevjernicima, takav nije zanevjerovao u sve ono što se 
obožava mimo Allaha, tako da mu vjerovanje u Allahovu jednoću 
nije ispravno i takva osoba nema imana. 


Dakle, dvije stvari su potrebne za ispunjenje vjerovanja da samo 
Allah ima pravo da se obožava: nevjerstvo u taguta i vjerovanje 
samo u Allaha. Ovo je sadržano u riječima tevhida: La ilahe illallah: 
La ilabe je negacija taguta, dok je illallah vjerovanje da samo Allah 
zaslužuje da se obožava. Zbog ovoga se sa La ilabe illallah negira 
upućivanje bilo koje vrste 'ibadeta drugome mimo Allahu. 


Nevjerstvo u taguta znači odbacivanje i negiranje upućivanje 
'ibadeta drugome mimo Allahu, udaljenost od toga i onih koji to 
slijede, te iskazivanje im neprijateljstva u tome domenu. Ovo je 
značenje nevjerstva u taguta. Stoga, spomenuto neprijateljstvo i 
prezir prema nevjernicima zbog nevjerstva biva nužno. Allah kaže o 
Ibrahimu, 'alejhi-s-selam: 

"Bio vam je dobar uzor u Ibrahimu i u onima 
koji su s njim kad su narodu svome rekli: Mi s 
vama nemamo ništa, a ni s onim što vi, 
umjesto Allaha, obožavate, mi vas se 
odričemo, i neprijateljstvo i mržnja će se 



između nas stalno javljati sve dok ne budete u 
Allaha, Njega Jedinog, vjerovali!"..." (Prijevod 

značenja, El-Mumtehine, 4) 

Ovo se naziva banefijjetom, tj., ispravnom čistom vjerom, 
vjerom Ibrahima, 'alejhi-s-selam, da samo Allaha obožavaš svim 
vrstama 'ibadeta ispoljavajući Mu vjeru i da se udaljiš od obožavanja 
bilo koga drugog mimo Allaha, odbacujući to i prezirući, uz prezir i 
neprijateljski odnos u tome domenu prema onim koji to čine. 

Četvrta stvar: Ko bude ubijeđen da je neka druga uputa 
mimo Poslanikove, sallallahu ‘alejhi ve sellem, upute bolja od 
njegove, ili da je nečiji propis bolji od njegovog propisa, poput 
onih koji preferiraju presudu taguta nad njegovom presudom - 
takav je nevjernik. 


Onaj koji vjeruje da postoji bolja uputa od Poslanikove, 
sallallahu ‘alejhi ve sellem, upute, poput onoga koji kaže: „Put 
filozofa, sabejaca i sufija je bolji od Muhammedovog puta!“ ili: ,,U 
ovome je prava uputa“ ili čak: „Ovo je uputa poput Poslanikove 
upute!“, onda je takva osoba nevjernik. Ovo je iz razloga što nema 
bolje upute mimo Poslanikove, sallallahu ‘alejhi ve sellem, upute, 
jer on ne govori po svojim željama i strastima, već je to Objava koja 
mu se spušta. Stoga, onaj koji kaže da postoji bolja uputa od upute 
Allahovog Poslanika, i slično tome, pa to praktikuje ili traži put ka 
Allahu preko filozofije, sabejaca ili sufijskog tarikata, onda je takva 
osoba nevjernik, otpadnik od vjere. 

Također, kada osoba vjeruje da postoji presuda bolja od 
Poslanikove, sallallahu ‘alejhi ve sellem, presude, poput ubjeđenja 
da je suđenje laičkim zakonima bolje od suđenja šerijatom - onda je 
takva osoba otpadnik od vjere shodno konsenzusu svih muslimana. 
Isto važi i za slučaj kada osoba vjeruje da je laički zakon na istom 
stepenu kao šerijat - i takav je učinio nevjerstvo. Slično tome, ako 
osoba vjeruje da je šerijat bolji od laičkog zakona, ali smatra da je 
dozvoljeno suditi laičkim zakonima, poput onoga koji kaže: „Ljudi 
imaju slobodu izbora - dozvoljeno je suditi laičkim zakonom i 
suditi šerijatom, ali je bolje suditi šerijatom!“, i ovakva osoba čini 
nevjerstvo shodno konsenzusu svih muslimana. Zapravo, osoba u 

ovome nema izbora, dok se spomenutim činom negirala stvar koja 
je nužno poznata u vjeri islamu. Stoga, suđenje šerijatom je 
obavezno svakoj osobi, dok spomenuti govori da nije, već da je 
dozvoljeno suditi i laičkim zakonom, zbog čega je spomenuta osoba 
nevjernik makar govorila da je šerijat ipak bolji. 

Na osnovu spomenutog, ako osoba sudi laičkim zakonom i 
vjeruje da je to bolje od suđenja šerijatom, čini nevjerstvo. Ako sudi 
laičkim zakonom vjerujući da je to podjednako kao i suđenje 
šerijatom - opet je nevjernik. Ako sudi laičkim zakonom vjerujući 
da je šerijat bolji od toga, ali smatra da je dozvoljeno suditi i laičkim 
zakonom - onda je i takva osoba nevjernik. Stoga, u spomenuta tri 
slučaja osoba čini nevjerstvo. 

Postoji i četvrta situacija - a to je onda kada osoba presudi 
laičim zakonom, ili presudi time u jednom slučaju ili parnici, ali 
vjerujući da je suđenje šerijatom obaveza i da nije dozvoljeno suditi 
laičkim zakonima i onim što Allah nije Objavio, te priznaje kako 
svojom presudom čini loše djelo i da zbog toga zaslužuje kaznu, ali 
su ga strasti, požuda i šejtan nadjačali pa je presudio mimo onoga 
što je Allah Objavio, presuđujući time pojedincu nebi li time 
zadobio neku korist ili se sačuvao neke štete od njega, tako da 
svojom presudom učini uslugu prijatelju, rođaku ili komšiji, ili 
presudi protiv njega jer mu je bio neprijatelj, ali znajući da je 
suđenje Allahovim zakonom obaveza i da je time počinio grijeh - 
onda ovakva osoba ovim čini mali-kufr zbog kojeg ne izlazi iz vjere. 

Dalde, presuđivanje nečim drugim mimo onoga što je Allah 
Objavio dešava se kroz četiri situacije: tri rezultiraju činjenjem 
velikog-kufra, tj., nevjerstva koje izvodi iz vjere, a jedan slučaj 
rezultira činjenjem malog-kufr kojim se ne izlazi iz vjere. 

Tema: Propis uklanjanja kompletnog šerijata i vladanje 
laičkim zakonom. 

Ако osoba uspostavi laički zakon u svemu i ukloni sav šerijat u 
potpunosti, promijenivši ga tako skroz, onda se to smatra 
promjenom vjere. Skupina učenjaka je zauzela stav da je ovakva 
osoba spomenutim učinila nevjerstvo jer je time promijenila 
Allahovu vjeru. Ovo je pravna decizija koju je izdao šejh 
Muhammed b. Ibrahim rhm. - bivši muftija Saudijske Arabije - koji 
kaže: „Ovo je mijenjanje vjere u potpunosti - ne u jednoj presudi, 
već je mijenjanje svih zakona, što označava promjenu čitavog 
šeri'ata i njegovu zamjenu sa laičkim zakonom u svemu, malom i 
velikom pitanju!“ 

Međutim, naš šejh, 'Abdul-'Aziz b. Baz, rhm., smatra kako će se 
nešto ovakvo smatrati promjenom vjere samo ako dotični uz to 
vjeruje da je dozvoljeno suditi laičkim zakonom, tako da se nad 
njim mora uspostaviti dokaz. Stoga, ovo je peta situacija, što je 
slučaj promjene vjere. 

Također imamo i šestu situaciju, a to je onda kada kadija, tj., 
šerijatski sudija, uloži napor, trud i šerijatsko znanje o pravnim 
propisima, ali opet pogriješi i tako presudi onim što Allah nije 
Objavio. Ovo se smatra samo greškom, kada se spomenuta osoba 
ne proglašava nevjernikom, niti griješnikom, već je u pitanju 
mudžtehid koji će imati jednu nagradu zbog Poslanikovog, 
sallallahu ‘alejhi ve sellem, govora: 

„Kada kadija idžtihadi i pogodi propis — dobiće 
dvije nagrade, a kada idžtihadi i pogriješi — dobiće 
jednn nagradu!“ 

Stoga, ova njegova greška se oprašta i zbog svoga idžtihada još 
ima i jednu nagradu. A ako idžtihadi i pogodi istinu, onda dobija 
dvije nagrade - jednu zbog idžtihada, a drugu zbog ispravne 
presude. 

Peta stvar: Ko mrzi biio šta od onoga sa čime je došao 
Allahov Poslanik, sallallahu ‘alejhi ve sellem, pa makar i sam to 
praktikovao - time je postao nevjernik. 


Primjer ovome bi bila mržnja namaza, tako da time postaje 
nevjernik pa makar i klanjao. Također i ako to prezire. Dokaz 
ovome je govor Uzvišenog Allaha: 

m itf-6 & u !>/ djui 

"Zato jer oni mrze ono što Allah objavljuje, i 
On će djela njihova poništiti." (Prijevod značenja, 
Muhammed, 9) 

Stoga, ako osoba mrzi bilo šta što je Allahov Poslanik, sallallahu 
‘alejhi ve sellem, donio, bilo šta od naredbi, ili nešto što se tiče 
nagrade ili kazne, poput propisane kazne za bludnika ili lopova, ili 
to prezire, onda je takva osoba nevjernik. Ovo je iz razloga što takva 
osoba mrzi ili prezire ono što je Allah Objavio. 

Sesta stvar: Ko se ismijava sa bilo čime od vjere Allahovog 
Poslanika, sallallahu ‘alejhi ve sellem, ili sa nagrada ili kaznama 
koje Allah spominje - nevjernik je. Dokaz ovome je govor 
Uzvišenog: "Ako ih zapitaš, oni će sigurno reći: 'Mi smo samo 
razgovarali i zabavljali se.' Reci: 'Zar se niste Allahu i riječima 
Njegovim i Poslaniku Njegovom rugali?' 'Ne ispričavajte se! 
Jasno je da ste nevjernici, a tvrdili ste da ste vjernici. Ako 
nekima od vas i oprostimo, druge ćemo kazniti zato što su 
krivci." (Prijevod značenja, Et-Tevba, 65 - 66) 


Primjer ovome je osoba koja se ismijava sa namazom, zekatom 
ili sa samim klanjačima, ismijavajući im se zato što klanjaju a ne 
zbog njihove persone. Ili ismijavanje sa hadžijama i podrugivanje sa 
njima, ili ismijavanje sa onima koji čine tavaf, sa tim djelom a ne sa 
samim personama. Ili ismijavanje sa nagradama u Džennetu, poput 
ismijavanja kada ga obavijestiš o džennetskim nagradama koje će 
Allah dati onima koji su samo Njega obožavali, ili sa tim i tim 
blagodatima koje će biti u Džennetu, pa se on sa tim ismijava i 
tome podruguje, ili se ismijava sa Vatrom džehennemskom. Ovakva 
osoba ovim čini nevjerstvo na osnovu govora Uzvišenog Allaha: 


^ UCI Cy^r- J јЈј-ОЗ ■■■ 

QTQ - ^уСј] -Uf f’jć Ј* 


"...Reci: 'Zar se niste Allahu i riječima 
Njegovim i Poslaniku Njegovom rugali?"' "Ne 

ispričavajte se! Jasno je da ste nevjernici, a 
tvrdili Ste da Ste vjernici..." (Prijevod značenja, Et- 
Tevba, 65 - 66) 

Ovaj ajet je objavljen po pitanju skupine ljudi koja se ismijavala 
i podrugivala Poslaniku za vrijeme pohoda na Tebuk. Rekli su: 
„Nismo vidjeli željnije za ispunjenjem svojih stomaka, lažljivijih 
jezika i većih kukavica na bojnom polju od ovih naših saboraca!“ 
Ovim su oni ciljali na Poslanika, sallallahu ‘alejhi ve sellem, i njegove 
ashabe, pa Allah objavi spomenuti ajet po pitanju njih. 

Također, ako neko vrijeđa Allaha, Njegovog Poslanika ili islam 
- takav čini nevjerstvo. 

Sedma stvar: Bavljenje sihrom, a tu spada ljubavni-sihr 
kojim se neko spaja ili razdvaja, pa ko to čini ili je time samo 
zadovoljan - nevjernik je. Dokaz spomenutom je govor 
Uzvišenog: "...Njih dvojica nikoga nisu učili (sihru) dok mu ne 
bi rekli: 'Mi samo iskušavamo, a ti nemoj biti nevjernik!.." 
(Prijevod značenja, El-Bekare, 102) 


Ovo je iz razloga što sihrbaz, koji sihr izvodi pomoću džinna- 
šejtana, nužno mora učiniti djelo širka kako bi ga džinn pomogao. 
Stoga, tu se rađa međusobno pomaganje izmeđi sihrbaza i džinna, 
čime se oni povezuju. Džinn neće pomoći u tome sihrbazu dok ovaj 
ne učini djelo širka pripisavši drugog Allahu ravnim, tako da počini 
neki vid širka, poput toga da doziva džinna pored Allaha, ili mu 
prinese žrtvu pored Allaha. Ili mu džinn naredi da gazi Mushaf ili 
da urinira na Mushaf ili da ga poprska nekom nečistoćom. 

Stoga, kada sihrbaz počini djelo nevjerstva, džinn mu počne 
služiti obavještavajući ga o nekim njemu skrivenim stvarima ili 
ukrade neke stvari za njega, ili odgovori na njegov poziv da udari 
nekog čovjeka, itd... Stoga, ko god se bavi sihrom, ili makar samo sa 
time bio zadovoljan - nevjernik je. Ovo je iz razloga što je onaj koji 
je time zadovoljan baš kao i onaj koji ga sam izvede. Uzvišeni Allah 
kaže: 


ii 1Љ USj Oi-I JA OUii Uj ... 

[M... jiiĆ 


"...Njih dvojica nikoga nisu učili (sihru) dok 
mu ne bi rekli: 'Mi samo iskušavamo, a ti 

nemoj biti nevjernik!'..." (Prijevod značenja, El-Bekare, 

102 ) 

Ovo je vrsta sihra prilikom čijeg izvođenja onaj koji to čini 
stupa u kontakt sa džinnom-šejtanom. 

A što se tiče vrste sihra prilikom čije izvedbe osoba koja to čini 
ne koristi i ne stupa u kontakt sa džinnom, onda je to u pitanju 
sihrbaz koji ne koristi džinne ali ljudima daje neke vrste ljekova i 
opijata, dajući im to za ispijanje kako bi im naštetio, uzimajući im 
nepravedno njibov novac. Ovakva osoba, ako to smatra 
dozvoljenim, postaje nevjernikom. Smatranje uzimanja tuđeg 
imetka i činjenje im štete dozvoljenim je nevjerstvo. Međutim, ako 
to ne smatra dozvoljenim, onda spomenutim čini veliki grijeh jer 
nije stupao u kontakt sa džinnom. A što se tiče sihrbaza koji stupa u 
kontakt sa džinnom, onda takav time čini djelo nevjerstva, jer će (u 
tome slučaju) sihrbaz morati da čini djela nevjerstva. 

Osma stvar: Pomaganje musrika protiv muslimana. Dokaz 
spomenutom je govor Uzvišenog Allaha: "...A njihov je i onaj 
među vama koji ih za zaštitnike prihvati; Allah, uistinu, neće 
ukazati na pravi put ljudima zulumćarima-nevjernicima." 
(Prijevod značenja, El-Maide, 51) 


Ako osoba pomogne mušrike protiv muslimana, takvo nešto 
ukazuje da on prijateljuje sa njima i da ih voli. Stoga, njegovo 
prijateljstvo sa njima je otpadništvo od vjere, jer to ukazuje na 
njegovu ljubav prema njima. Stoga, ako pomogne mušrike protiv 
muslimana sa novcem, oružijem ili davanjem im savjeta, to biva 
dokazom da ih on voli, a voljenje njih je otpadništvo od vjere. 
Dalde, voljenje njih je temelj za traženje njihovog prijateljstva. Ono 
što iz ovoga potiče je njihovo pomaganje i podržavanje sa govorom, 
novcem ili oružijem. Stoga, kada osoba pomogne mušrike protiv 
muslimana, to znači da je dao prednost mušricima nad 
muslimanima. A što se tiče pomoći jednog mušrika protiv drugog, 
onda ovo ne potpada pod ovu temu. 

Deveta stvar: Onaj koji vjeruje da neki ljudi mogu izaći van 
okvira vjero-zakona Muhammeda, sallallahu ‘alejhi ve sellem, na 
način kao što je Hadir izašao iz okvira vjero-zakona Musa, 
'alejhi-s-selama - nevjernik je. 


U značenju: Vjeruje da mu je dozvoljeno da ostavi djelovanje 
prema vjero-zakonu Muhammeda, sallallahu ‘alejhi ve sellem, te da 
može obožavati Allaha sa nečim drugim mimo vjero-zakona sa 
kojim je poslanik Muhammed, sallallahu ‘alejhi ve sellem, došao. 
Kada vjeruje da će doseći do Allaha i biti stanovnik Dženneta iako 
se nikako ne pridržava vjero-zakona Muhammeda, sallallahu ‘alejhi 
ve sellem, kao što neki filozofi smatraju, pa da obožava Allaha putem 
filozofije, sabianizma ili sufizma, smatrajući da može doseći do 
Allaha putem Muhammeda, sallallahu ‘alejhi ve sellem, i nekim 
drugim putem, te govori: „Sve je to isto!“ Ovakva osoba je 
nevjernik, jer nema puta ka Allahu osim puta Muhammeda, 
sallallahu ‘alejhi ve sellem. 

Nije dozvoljeno da iko bude lišen ponašanja prema vjero- 
zakonu Poslanika, sallallahu ‘alejhi ve sellem, jer je on sveobuhvatan, 
obuhvata i džinne i ljude, i on je zadnji od svih vjero-zakona. 

A što se tiče toga što je Hadir bio slobodan od ponašanja po 
vjero-zakonu Musa, 'alejhi-s-selama, onda u tome nema dokaza za 
spomenuto, jer vjero-zakon Musa nije bio sveobuhvatan kao što je 
to Muhammedov, sallallahu ‘alejhi ve sellem, vjero-zakon. A također i 
iz razloga što je Hadir - prema najispravnijem stavu učenjaka - sam 
bio jedan od Poslanika kojem je Objava dolazila. Ali, i da uzmemo 
drugi stav koji kaže da on nije bio jedan od Poslanika, opet kažemo 

da on nije pripadao plemenu Israila i Musa pa mu stoga nije bio 
poslan kao Poslanik, već je Musa bio poslan samo plemenu Israila. 
Tako, pošto Hadir nije bio od njih, vjero-zakon Musa se nije 
odnosio na njega. Međutim, ispravan stav je da je on bio Poslanik i 
da mu je Objava spuštana, zbog čega mu je Musa otišao da uči od 
njega. Uzvišeni Allah kaže: 

„...Sve to ja nisam uradio po svome 
nahođenju... ‘ (Prijevod značenja, El-Kehf, 82) 

Ovo je dokaz da je on bio jedan od Poslanika kojem je Objava 
dolazila, jer nije bilo moguće da on ubije dijete, zapali brod, niti da 
sruši tuđi zid samo iz nadahnuća, već je sve to mogao učiniti samo 
na osnovu Objave. 

Rezime: Ko god vjeruje da je dozvoljeno bilo kome da izađe iz 
okvira vjero-zakona Muhammeda, sallallahu ‘alejhi ve sellem, na 
način kao što je bilo dozvoljeno Hadiru da izađe iz okvira vjero- 
zakona Musa, takva osoba je nevjernik zbog različitosti između 
vjero-zakona Muhammeda, sallallahu ‘alejhi ve sellem - čiji vjero- 
zakon je sveobuhvatan i univerzalan - i vjero-zakona Musa, 'alejhi-s- 
selama, koji je Objavljen samo plemenu Israila. Dakle, bilo je 
dozvoljeno onome koji nije bio iz plemena Israila da slijedi vjero- 
zakon Musa, dok nikome nije dozvoljeno da ne slijedi vjero-zakon 
Muhammeda, sallallahu ‘alejhi ve sellem. 

Deseta stvar: Potpuno okretanje od Allahove vjere, ne učeći 
je i ne praktikujući. Dokaz ovome je govor Njega Uzvišenog: 
„Ima li zločinitelja većega od onoga koji je opomenut znacima 
svoga Gospodara, pa se po tom okreće od njih?! Mi ćemo, zaista, 
kazniti zlikovce-nevjernike!" (Prijevod značenja, Es-Sedžda, 22) 


I nema razlike u spomenutim stvarima koje ruše islam da li 
se učine u šali, zbilji ili iz straha, osim kada nešto od toga učini 
onaj koji je prisiljen. Spomenuto su bile najozbiljnije i najčešće 
od ovih rušitelja islama, pa se musliman treba čuvati i strahovati 
da ih ne počini. Molim Allaha da nas sačuva od onoga što Ga 
srdi i vodi Njegovoj kazni, i neka je salavat na najbolje Allahovo 
stvorenje, Muhammeda, sallallahu ‘alejhi ve sellem. 


Pisac spominje da nema razlike po pitanju navedenih rušitelja 
islama u tome da li se počine namjerno, u šali, zbilji ili strahu, već 
takva osoba biva nevjernikom. Primjer tome je da osoba učini neko 
od spomenutih djela i kaže: „Samo se šalim!“ takav se smatra 
nevjernikom iako se samo šalio. Ili to možda učini namjerno i u 
zbilji, u čijem slučaju opet biva nevjernikom. Ili možda to učini iz 
straha, kada se opet smatra nevjernikom. U ovome nema 
opravdanja, osim onaj koji to učini pod prisilom, a to je onaj čija 

prisila je ozbiljna, poput slučaja kada mu neko stavi sablju pod vrat 
i kaže: „Ili ćeš ovo učiniti i postati nevjernik ili ćemo ti glavu 
skinuti!“ Ovakva osoba spomenutim neće postati nevjernik pod 
uslovom da mu srce ostane čvrsto u imanu. A ako mu srce prihvati 
to nevjerstvo - onda se smatra nevjernikom. 

Dakle, četiri je situacije: 

Prva situacija : Kada osoba spomenuto učini namjerno. 

Druga situaciia : Kada osoba to učini šaleći se ili kako bi druge 
nasmijao. 

Treća situaciia : Kada osoba to učini iz straha. 

Cetvrta situacija : Kada osoba to učini pod prisilm a srce mu to 
djelo nevjerstva prihvati. 

U spomenute četiri situacije osoba postaje nevjernikom. 


Peta situacija : Kada osoba spomenuto učini pod prisilom a srce 
mu ostane čvrsto u imanu. Ovakva osoba se ne smatra nevjernikom 
jer Uzvišeni Allah kaže: 


jULi <&> *)S JA VI ЛЛЈ ЈЛ jđš JA 

"Onoga koji zaniječe Allaha nakon što je u 
Njega vjerovao - osim ako na to bude 
primoran, a srce mu ostane čvrsto u vjeri - 
čeka Allahova kazna. One kojima se nevjerstvo 
mililo stići će srdžba Allahova i njih čeka 

patnja velika", (Prijevod značenja, En-Nahl, 106) 


A Allah najbolje zna, i neka je salavat i selam na našeg 
Poslanika, njegovu porodicu i ashabe. 





PITANJA I ODGOVORI 


PITANJE: Kakav je propis držanja i prisustvovanja 
konferencijama koje pozivaju ujedinjenju vjera? 

ODGOVOR: Ako takvi ljudi vjeruju da su sve te vjere istine ili 
da su svi njihovi pripadnici na istini, onda je to nevjerstvo i 
otpadništvo od vjere, a mi od Allaha zaštitu tražimo. Ko god poziva 
ujedinjenju vjera jer smatra da su sve one ispravne ili istine, onda je 
takav nevjernik koji nije zanevjerovao u taguta. Osoba koja poziva 
ujedinjenju vjera nije zanevjerovala u taguta, zbog čega i poziva 
muslimane da se zbliže sa vjerom jevreja i kršćana, ili da bude poput 
njih, da se složi sa njima ili da su oni na istini. Ovakva osoba nije 
zanevjerovala u taguta i ona čini djelo otpadništva od vjere. Ovakva 
osoba je počinila jednu od stvari koja izvodi iz islama. 


PITANJE: Šta je po pitanju propisa tekfira onoga koji mušrike 
ne smatra nevjernicima, poput toga da Ibn-Sinu (Avicenu) ne 
smatra nevjernikom govoreći: „Ја Ibn-Sinu ne smatram 
nevjernikom, on je za mene musliman!“ Da li je ovakva osoba 
nevjernik? 

ODGOVOR: Ako je zbunjena oko njega i nije mu poznato 
njegovo stanje, onda nije postala nevjernikom sve dok mu se 
njegovo stanje ne bude pojasnilo. Međutim, onaj koji spozna da je 
on nevjernik i otpadnik, ali ga opet ne smatra nevjernikom - takav 
time čini djelo koje ga izvodi iz islama. Ipak, ova stvar nije poznata 
nekim ljudima, zbog čega se onaj koji nije upoznat sa njegovim 
stanjem prvo mora sa tim upoznati. 

PITANJE: Ali šta ako ova osoba odbije i kaže: „Ја nisam 
obavezna da to činim!“ 

ODGOVOR: On to mora učiniti, a ovaj njegov govor označava 
da je on zapao u jedno od djela koje izvodi iz islama: „Ко god 
mušrike ne smatra nevjernicima, ili sumnja u njihovo nevjerstvo, ili 
njihov put smatra ispravnim - postao je nevjernik!“ Naprotiv, ti 
mušrike moraš smatrati nevjernicima, neprijateljski se prema njima 
ophoditi i prezirati ih u tome domenu u ime Allaha. Allah te je 
ovim obavezao. Allah te je obavezao vjerovanjem u Njegovu 
jednoću (tevhid), a nema tevhida sve dok osoba ne bude mušrike 
smatrala nevjernicima. Ko god mušrike ne smatra nevjernicima ili 
sumnja u njihovo nevjerstvo ili njihov put smatra ispravnim - takva 
osoba postaje nevjernikom baš kao što su i oni, jer nije 
zanevjerovala u taguta. Ko god nije zanevjerovao i odbacio taguta, 
takav nije povjerovao u Allaha. Njegovo vjerovanje u Allaha i 
Njegovu jednoću nije ispravno, osim ispunjenjem dvije stvari: 
Negiranjem taguta i vjerovanjem u Allaha. Allah je prvo započeo sa 
negacijom taguta u frazi La ilahe illallah; tako da je La ilahe 
negacija svih lažnih božanstava, tj., ne-vjera. 


PITANJE: Kakav je propis onoga koji osobu ne smatra 
nevjernikom zbog toga što oko toga pitanja postoji razilaženje među 
islamskim učenjacima? Da li je takav nevjernik ili ne? 

ODGOVOR: Osoba koja se proglašava nevjernikom mora biti 
od onih koji negiraju obaveznost ili zabranjenost nečega što je opće- 
poznato od vjere kao obavezno ili zabranjeno. Pa, onaj koji negira 
obaveznost pet dnevnih namaza time čini nevjerstvo jer postoji 
jednoglasno slaganje da je namaz obavezan. Isto važi za onoga koji 
negira zabranjenost bluda ili kamate, jer su to stvari oko kojih se svi 
muslimani slažu da su zabranjene. Međutim, one stvari oko kojib 
postoji razilaženje među učenjacima ili oko kojib postoji konfuzija, 
onda, ako ih neka osoba zanegira time nije nužno postala nevjernik. 
Primjer tome bi bio slučaj da osoba zanegira zabranjenost duhana, 

ona time nije postala nevjernik jer oko toga postoje nejasnoće. Ovo 
je iz razloga što neki ljudi mimo ove države (Saudijske Arabije) 
izdaju pravne decizije o dozvoljenosti pušenja duhana, iako je to 
greška i neispravan stav. Stoga, ovakva osoba nije postala 
nevjernikom. Isto važi za osobu koja zanegira činjenicu da je 
obavezan uzeti abdest onaj koji bude jeo kamilje meso - ovakva 
osoba nije postala nevjernikom obzirom da postoji razilaženje 
islamskih učenjaka oko ovoga pitanja. 


PITANJE: Da li je musliman opravdan zbog neznanja? 

ODGOVOR: Ljudi nisu opravdani neznanjem ako su u stanju 
ukloniti to neznanje od sebe i naći nekoga koga mogu pitati. 
Također ni u pitanjima koje su nužno poznate u islamu. I to ne 
smije biti nejasno - kao kada se osoba bavi kamatom među 
muslimanima, pa kada mu se kaže da je to zabranjeno on kaže: 
„Nisam znao, neuk sam!“ Ovo se neće prihvatiti jer je to stvar jasna 
svakom. 

Međutim, ako se takav nalazi u zajednici koja se bavi kamatom, 
a ta stvar je nejasna i skrivena njemu, pa u tome mjestu nema onih 
koji su prihvatili islam, tako da živi npr., u Americi a ljudi se tamo 
bave kamatom, tako da on pomisli da je to dozvoljeno. Ovakva 
osoba može biti opravdana neznanjem. Stoga, kada ovakva osoba 
prihvati islam i postane musliman nastavljajući sa kamatom 
govoreći: „Ја ne znam, neuk sam!“ onda da, ovakva osoba može biti 
opravdana neznanjem. U značenju: ako je neznanje vezano za neko 
pitanje koje je neprecizno i nejasno - onda je opravdan. A što se 
tiče pitanja koja su jasna, u kojim nema nejasnoće - osoba u tome 
nije opravdana. U nejasnim pitanjima oko kojih osoba može biti 
neuka, ko što je u slučaju gore spomenute osobe, onda je moguće 
da takav ima opravdanje. 

PITANJE: Sta kažete za onoga koji ne pravi razliku između 
velikog i malog kufra u propisu nesuđenja onim što je Allah 
Objavio? 

ODGOVOR: Kako može da ne pravi razliku kada je Allah 
napravio?! Kur'ansko-hadiski tekstovi su dokaz pravljenja razlike 
između toga dvoje jer je takva osoba griješnik. Osoba koja donese 
presudu u jednoj presudi među brojnim pitanjima, takav je 
griješnik koji nije odbacio suđenje šeri'atom već to smatra 
obavezom, ali su ga u tome nadvladali strast i šejtan. 


PITANJE: Da li je svakom pojedincu obaveza da neograničeno 
primjenjuje spomenute propise ili se ova stvar vraća na islamske 
učenjake? 

ODGOVOR: Ova pitanja se trebaju vratiti na islamske učenjake 
jer su oni ti koji će to razmotriti i uzeti u obzir. Obični muslimani i 
studenti šeri'atskih nauka se u ovome trebaju vraćati na islamske 
učenjake, a nije na njima da oni sami spuštaju propise, jer nisu 
upotpunili svoje vrijeme u izučavanju ovoga. Obični muslimani za 
to uopće nisu kvalifikovani. A što se tiče studenata šeri'atskib 
nauka, onda su i oni obavezni da pitaju učenjake a ne da spuštaju 
sami propise, tekfireći ljude tako što slijede svoje strasti. Može se 
dogoditi da osoba stekne malo znanja, nahifza Kur'an i sb, a nakon 
toga počne sam od sebe spuštati propise tekfira. To nije za njega, 
već on to mora vratiti na islamske učenjake. Ovo je iz razloga što on 
za nešto pomisli da je nevjerstvo a to zapravo nije tako, a sve zbog 
njegovog oskudnog znanja, nedovoljnog uvida i požurivanja u 
spuštanju propisa. 


PITANJE: Šta ako neki od muslimanskih vladara podrži neki 
grijeh zbog nekih razloga ili zbog nekog posebnog razloga, a nakon 

toga dođu neki ljudi i kažu kako njegovo podržavanje takvih stvari 
zapravo znači da je on to ohalalio? 

ODGOVOR: To nije ispravno! Da li je on to svoje vjerovanje 
ohalaljivanja iskazao iz srca? Da li ti je on rekao da je to halal? 
Podržavanje nečega može se dogoditi iz više razloga - makar 
griješnici podržavali jedni druge, ipak to ne znači da su oni 
nevjernici. Nadalje, te stvari koje oni brane i podržavaju u sebi 
mogu sadržavati miks dozvoljenih i zabranjenih stvari. 


PITANJE: Da li je činjenje nevjerstva ograničeno samo na 
nevjerstvo tekziba (utjerivanja u laž i odbacivanja) i ono koje se 
dogodi ubjeđenjem? 

ODGOVOR: Nevjerstvo nije ograničeno samo na odbacivanje. 
Nevjerstvo se događa i negiranjem, poput negiranja postojanja 
Allaha, ili negiranja poslanstva Muhammeda, sallallahu ‘alejhi ve 
sellem. Također postaje nevjernikom i onaj koji negira onoga što je 
nužno poznato ovom vjerom. Također se ono može dogoditi zbog 
djela, poput sedžde kipu, makar u to i nevjerovao. Ako neko zgazi 
Kur'an namjerno, i takav čini nevjerstvo. Ili onaj koji namjerno 
onečisti Kur'an nekom nečistoćom ili mokraćom, i takav čini 
nevjerstvo. 

Nevjerstvo može biti i izgovaranjem nekih riječi, poput 
psovanja Allaha ili Njegovog Poslanika, ili ako vrijeđa samu vjeru 
islam, ili se ismijava Allahu ili Njegovom Poslaniku, takav čini 
nevjerstvo tim svojim riječima. 

Nevjerstvo može nastupiti i zbog sumnje, poput sumnje u 
postojanje Allaha, Njegovih meleka, Knjiga, Poslanika, Dženneta i 
Vatre, pa npr., kaže: „Ја ne znam ima li Dženneta ili ne...“ ili: 
,,...ima li Vatre ili ne...“ Ovakav čini nevjerstvo svojom sumnjom i 
nesigurnošću. 


Nevjerstvo se može dogoditi i ostavljanjem nečega, poput 
potpunog okretanja od vjere islama ne učeći je, ili ostavljajući 
obožavanje Allaha. Ovakav čini nevjerstvo zbog svoga ostavljanja. A 
što se tiče stava frakcije murdžija da nevjerstvo nastupa samo zbog 
odbacivanja, onda je to apsolutno netačno. 


PITANJE: Recimo da se dogodi da se osoba spori i ode na 
šeri'atski sud i presudi mu se. Međutim, ova osoba mrzi presudu 
koja mu se tada izda. Kakav je njegov propis? 

ODGOVOR: Ako ne bude mrzio zato što je to presuda Allaha, 
onda takav osoba to mrzi zbog nečega povezanog za dunjaluk. 
Stoga, on to ne mrzi zato što je to Allahova presuda, pa tako ne 
upada u nevjerstvo. Međutim, nužno je da se povinuje propisu 
Allaha i Njegovog Poslanika, sallallahu ‘alejhi ve sellem, sve dok zna 
da je to vjerski propis. On mora biti time zadovoljan iako taj propis 
ne bude u njegovu korist, baš kao što se spominje u hadisu: „Kome 
se neko zakune Allahom u njegovom prisutvu - neka time bude 
zadovoljan, a ko ne bude time zadovoljan - onda on nije Allahov!“ 
Stoga, osoba mora biti zadovoljna sa Poslanikovom presudom. 

Ako mu je poznato da je u pitanju vjerska presuda - obaveza 
mu je da time bude zadovoljan. Uzvišeni Allah kaže: 

"I tako Mi Gospodara tvoga, oni neće 
vjerovati dok za sudiju u sporovima 
međusobnim tebe ne prihvate, a potom u 
dušama svojim tegobe ne osjete za ono što si 
odredio i sasvim se ne predaju!" (Prijevod značenja, 

En-Nisa, 65) 

A ako takav mrzi spomenutu presudu jer je u pitanju presuda 
Allaha ili Njegovog Poslanika, a namjesto toga voli i divi se laičkim 
presudama, onda je to otpadništvo od vjere, a mi od Allaha zaštitu 
tražimo. Spomenuta osoba je dala prednost presudi taguta nad 

presudom Allaha i Njegovog Poslanika. Dočim, u slučaju kada 
takav mrzi presudu taguta, ali nije zadovoljna vjerskom presudom 
pošto je krivac, ili zbog gubitka novca ili neke slične dunjalučke 
dobiti, a ne zato što mrzi presudu Allaha i Njegovog Poslanika, 
onda takva osoba nije upala u nevjerstvo. 


PITANJE: Sta kažete za osobu koja za govor Uzvišenog Allaha: 
"...Reci: 'Zar se niste Allahu i riječima Njegovim i Poslaniku 
Njegovom rugali?"' "Ne ispričavajte se! Jasno je da ste nevjernici..." 
(Prijevod značenja, Et-Tevba, 65 - 66) kaže kako je objavljen po 
pitanju munafika, dok govor: "...a tvrdili ste da ste vjernici..." 
(Prijevod značenja, Et-Tevba, 65 - 66) označava nutarnji-iman, tj., 
iman u srcu? 

ODGOVOR: To je oprečno vanjštini na koju ajet ukazuje. 
Spomenuto pogrešno tumačenje zahtijeva dokaz, jer se u ajetu 
spominje: "Ne ispričavajte se! Jasno je da ste nevjernici, a tvrdili ste 
da ste vjernici..." (Prijevod značenja, Et-Tevba, 65 - 66) 

PITANJE: Da li to onda znači da je on objavljen po pitanju 
ashaba? 

ODGOVOR: Da, objavljen je po pitanju jedne skupine među 
njima tokom pohoda na Tebuk. Munafici su na različitim 
stepenima. Neki od njih uopće nemaju imana, neki posjeduju iman 
ali je on slab, dok su neki posjedovali iman koji ih je napustio i 
nestao. Stoga, oni su u različitim stepenima. 


PITANJE: Kakav je propis odlaska sihrbazu? 

ODGOVOR: Nije dozvoljeno ići sihrbazu, vračaru ili astrologu, 
niti ih je dozvoljeno išta pitati. Spominje se više prijetnji u 

kur'ansko-hadiskim tekstovima po pitanju onoga koji ih nešto 
upita. Poslanik, sallallahu ‘alejhi ve sellem, kaže: 

„Ко ode gataru i upita ga o nečemu, namaz mu 
neće biti prihvaćen četrdeset dana! A što se tiče 
onoga koji mu ode i povjeruje u ono što mu bude 
rekao, takav je zanevjerovao u ono što je objavljeno 
Muhammedu, sallallahu ‘alejhi ve sellem. “ 

Kahin (vračar) je onaj koji dobija vizije od džinna o nečemu što 
je skriveno od budućih događaja. Ovakva se osoba naziva kahinom. 

Sihrbaz je osoba koja kontaktira sa šejtanima i spravlja napitke i 
razna pića, vezuje čvorove, mađija i baja. 

Munedžim (astrolog) je osoba koja tvrdi da poznaje gajb 
gledanjem u zvijezde, te tvrdi kako one imaju utjecaj na događaje 
na zemlji. 

Arraf (gatar) je osoba koja tvrdi da poznaje događaje 
obavještavajući osobu o nečemu ukradenom i mjestu gdje se nalazi. 

Isto važi za onoga koji piše ebadžad (numeričke simbole) kao 
što su: јзј cu ij> o-cJS Jas* лгЈ - ovo su abdžad slova koje 

neki ljudi zapisuju, koristeći ib kako bi spoznali gajb. A što se tiče 
onib koji ih zapisuju čisto da bi preko njih učili, ne koristeći ib 
kako bi spoznali gajb, ne koristeći ih kako bi spoznali stanja mrtvih 
isl., takvi ne spadaju u ovaj aspekat. 

Isto važi za onoga koji otvara knjigu i priziva džinne ili onoga 
koji čita iz fildžana ili sa dlana. Svi spomenuti, ako tvrde 
poznavanje gajba, sve su to nevjernici, premda se njihove metode 
razlikuju. Ako tvrde da poznaju gajba onda su to nevjernici. 

Dakle, onaj koji tvrdi da poznaje gajb posredstvom čini, 
bajanja, vezivanja čvorova, napitaka i mađija, onda se takav naziva 
sihrbazom. Ako tvrdi da poznaje buduće događaje, onda je to kahin 
(vračar). Ako tvrdi da zna gajb gledanjem u zvijezde, takav je 

munedžim (astrolog). Ako tvrdi da poznaje gdje se nalazi ukradena 
stvar i gdje je izgubljena, takav se naziva 'arraf^ gatar). Također, oni 
koji bacaju kamenčiće i pišu po zemlji, tvrdeći da poznaju gajb, sve 
su to nevjernici - sve su to astrolozi. 


PITANJE: Želimo da nam pojasnite pitanje traženja pomoći od 
pravednog džinna? 

ODGOVOR: Po pitanju traženja pomoći od džinna, šejhu-1- 
islam Ibn-Tejmijje rhm. spominje da ljudi kontaktiraju džinne na 
tri načina: 

Prvi: Kada ga poziva Allahu i naređuje mu dobro i zabranjuje 
zlo. Ovo je nužno. Pozivanje Allahu, naređivanje dobra i 
zabranjivanje zla se traži od ljudi i džinna. Međutim, ovo nastupa 
samo ako tako Allah odredi da se dogodi itd... Stoga, on će ih 
pozivati islamu, naređivati dobro i odvraćati od zla - ne idući iznad 
toga. Ovo se može dogoditi jer se može naći neki pravedni džinn 
koji prisustvuje nekim sijelima na kojima mogu pričati sa ljudima. 
Ipak ovo biva samo ako ih ljudi pozovu islamu i naređuju im 
dobro. Ovo je nužno. 

Drugi: Da osoba traži od njih pomoć oko svari koje su 
dozvoljene, poput traženja pomoći oko popravke automobila, 
usjeva ili izgradnje kuće. SejhuTislam Ibn-Tejmijje, rhm., kaže: 
„Osnova u ovome je dozvoljenost!“ Ipak, ne dolikuje ljudima da 
traže pomoć od džinna, makar to bilo oko onoga što je dozvoljeno. 
Ovo je iz razloga što mi ne možemo da vidimo džinne i ne možemo 
znati koje su njihove izjave istinite a koje ne. Pored toga, džinni 
posjeduju manje razuma od ljudi i nisu pošteni, tako da će ga na 
kraju povesti nečemu što nije pohvalno. Ovo je iz razloga što 
Uzvišeni Allah kaže: 

"О vjernici, ако vam nekakav razvratnik 
donese kakvu vijest, dobro je provjerite, da u 
neznanju nekome zlo ne učinite, pa da se zbog 
onog ŠtO Ste UČinili pokajete." (Prijevod značenja, El- 
Hudžurat, 6) 

Ovo se odnosi na griješnike od ljudi, a džinni su od njih gori. 

Neki od onih koji uče rukje traže pomoć od džinna u tome. 
Neki od njih kažu: „Pričao sam sa džinnom i tražio to i to od njega 
i on me je obavijestio o tome i tome. I obavijestio me je gdje ću 
naći postavljeni sihr!“ itd... Neki od njih (džinna) pritom tvrde 
kako su oni muslimani. Mi na ovo kažemo: Ko te je o tome 
obavijestio? Da li ti je poznato stanje toga džinna? Zar mu se može 
vjerovati? Upravo je takav džinn u tome trenutku griješnik. Napao 
je tu određenu osobu, zbog čega je griješnik. Zato se od njega neće 
prihvatati niti izjave niti kakve tvrdnje. Nećeš uzimati izjave i tražiti 
pomoć od njega. Samo ga pozovi Allahu ili mu uči (Kur'an) i traži 
od njega da izađe iz spomenute osobe muslimana i da mu ne čini 
zlo. 

A što se tiče onoga što neki ljudi govore: „Ја sam od džinna 
tražio to i to i on me je obavijestio o tome i tome, i tome i tome 
sihru!“ pa sjedi sa njim satima, dok ga džinn laže - pa kako se može 
osloniti na njegov govor? Kako će razlučiti da je ovaj istinu rekao? 
Zatim ga može odvesti na neželjeni ishod - pa čak i po pitanju 
dozvoljenih stvari, jer će ga postepeno odvoditi na različite stepene 
sve dok ovaj ne učini širk! 1 


PITANJE: Kakav je propis čitanja i vjerovanja u horoskop? 


1 Šejh nije spomenuo treći slučaj, a to je onda kada se džinn kontaktira oko 
stvari koje nisu dozvoljene, što je ipak pojašnjeno u njegovom prethodnom 
odgovoru. 

ODGOVOR: Ako osoba tvrdi da poznaje gajb posredstvom njih 
- onda je to nevjerstvo i otpadništvo od vjere. To je predviđanje 
sudbine na osnovu astrologije. 

PITANJE: A ako osoba vjeruje u horoskop? 

ODGOVOR: Ako im povjeruje u njihovoj tvrdnji da poznaju 
gajb, onda je takav nevjernik jer je zanevjerovao u govor Uzvišenog 
Allaha: 

"Reci: 'Niko, osim Allaha, ni na nebu ni na 
Zemlji, ne zna gajb... (Prijevod značenja, En-Neml, 65) 


PITANJE: Kakav je vaš savjet onome koji želi iskorijeniti sihr sa 
drugim sihrom, govoreći: „Ја sam na ovo primoran!“ 

ODGOVOR: Liječenje od sihra je kod učenjaka poznato kao 
nusrah. Ispravan stav, kojeg zauzimaju učenjaci koji su ispitali ovo 
pitanje, jeste da je liječenje od ovoga podijeljeno na dvije vrste: 

Prva: Uklanjanje sihra drugim sihrom koji je poput njega. Ovo 
je zabranjeno. 

Druga: Liječenje sihra sa odučavanjem propisanim vjerom ili 
dozvoljenim lijekovima. Ovo je dozvoljeno. Osoba prilikom toga 
može učiti Ajetu-l-kursijj, mu'avezetejn ili ajete koji govore o sihru. 
Ili će učiti dove koje su vjerom propisane, popu: „О, Allahu, 
Gospodaru ljudi! Ukloni ovo zlo i izliječi me. Ti si Onaj koji liječi - 
nema lijeka osim Tvojeg lijeka - lijeka za kojim bolest ne ostaje.“ i: 
,,U ime Allaha, učim ti rukju za sve što ti šteti i svakog zavidnika ili 
urokljivca, neka te Allah izliječi!“ 

Ili može koristiti dozvoljene ljekove ili tretmane. Nema u tome 
smetnje. Ovo je ispravan stav kojeg se drže oni koji su ispitali ovo 
pitanje. Nadalje, ovo je stav kojeg odabira veliki učenjak Ibnu-1- 
Kajjim i to je također stav imama i reformatora, Muhammeda b. 

'Abdul-Vehhaba, rhm., kojeg je odabrao u svome djelu Kitabu-t- 
Tevhid, rekavši: „Poglavlje: O onome što se prenosi po pitanju 
nusre!“ 

Stoga, nusrah se dijeli na dvije vrste: dozvoljena i zabranjena. 
Nusrah znači: liječenje i uldanjanje sihra koji je nekome postavljen. 
Liječenje sa sihrom poput toga sihra je zabranjeno, dok je liječenje 
propisanim odučavanjem ili dozvoljenim ljekovima nešto što je 
dozvoljeno. 

PITANJE: Da li se spomenuta osoba smatra onim koji im 
vjeruje kada kaže: „Ovo mi je nužda!“ 

ODGOVOR: To nije dozvoljeno. On to neće raditi, shodno 
onome kako kažu učenjaci koji su ispitali ovo pitanje. Neće ići 
sihrbazu. A što se tiče toga da im povjeruje, onda je to nešto skroz 
drugo. Ako im vjeruje - onda je zanevjerovao. Međutim, nije 
dozvojeno da im ide, to je staza koja je zapriječena. 


PITANJE: Šta je po pitanju onoga koji pomaže nevjernike 
protiv muslimana zbog straha za dunjalukom? 

ODGOVOR: Takva je osoba postala nevjernikom makar to 
učinila zbog straha za dunjalukom, shodno Kur'anskom ajetu: 

"Zato što više vole život na ovom nego na 
onom svijetu..." (Prijevod značenja, En-Nahl, 107) 

Ovo znači da je takav imao neke dunjalučke dobiti. Spomenuta 
osoba je zanevjerovala jer je dunjaluk stavila iznad vjere. Allahova 
vjera ima prednost nad dunjalukom - pa ako se prednost da 
dunjaluku nad vjerom - takav time čini nevjerstvo. 


PITANJE: Da li su stvari koje nište islam ograničene na 
spomenutih deset? 

ODGOVOR: Stvari koje nište i ruše islam osobe je mnogo. 
Učenjaci različitih mezheba — hanbelijskog, šah'ijskog, malikijskog i 
hanehjskog - svi oni spominju poglavlja u svojim knjigama 
islamske jurisprudencje koje su naslovili sa: „Poglavlje: Propis 
otpadnika od vjere!“ Ovo se odnosi na osobu koja otpadne od vjere 
nakon što je bila musliman. Oni spominju brojne vrste. Hanehje su 
bili najvičniji u spominjanju stvari koje ruše islam osobe. Zapravo, 
oni kažu: „Ако neko za džamiju ili Mushaf kaže: musadžid (mala 
džamija) ili musahif (mali Mushaf) - sa namjerom njihovog 
unizivanja - postao je nevjernik!“ 


PITANJE: Kada je imam, rhm., spomenuo neke poništivače 
islama, on je naveo da oko toga postoji konsenzus islamskih 
učenjaka, ali ne i oko svih njih? 

ODGOVOR: Poznato je da postoji konsenzus oko svih 
spomenutih stvari koje ruše islam. On je spomenuo da postoji 
konsenzus samo oko nekih od njih kako bi to bilo jasnije, dok su 
sve spomenute stvari one koje se nužno poznaju u islamu. 


PITANJE: Šta se podrazumijeva sa riječima ,,okretanje“ u 
govoru pisca: „Deseta stvar: Potpuno okretanje od Allahove vjere, 
ne učeći je i ne praktikujući...“ 

ODGOVOR: ,,Okretanje““ ovdje znači „potpuno okretanje od 
vjere“ - tako da niti je uči niti praktikuje. 

Zabranjeno štampanje 
u svrhu zarade 

